open-index/open-wikipedia-markdown huggingface dataset:
Padegaliai

**Padegaliai** – buvęs kaimas pietinėje Kretingos rajono savivaldybės teritorijos dalyje, 5 km į pietryčius nuo Kretingos, Petreikiuose (Žalgirio seniūnija), Degalo aukštupyje.

## Etimologija

Vietovardis kilęs iš upėvardžio. Juo vadinta prie Degalo upelio įsikūrusi valstiečių gyvenvietė. 

Rašytiniuose šaltiniuose kaimo vardas rašomas: , .

## Geografija

Kaimas plytėjo pajūrio žemumoje, dabartinio Petreikių kaimo žemių šiaurinėje – šiaurės rytinėje dalyje, Degalo aukštupyje. Iš šiaurės ir rytų pusių jį supo Žalgirio miškas. Vakaruose kaimas ribojosi su Bliūdsukių, šiaurės vakaruose – su Žygų ganyklomis, pietvakariuose – su Petreikiais, pro kuriuos ėjo vienintelis kelias, jungęs Padegalius su keliu . Kaimo pietrytiniame pakraštyje prasidėjo Degalo upelio ištakos. 

## Istorija

Padegalių užusienis () pirmąkart paminėtas 1771 m. Kretingos grafystės inventoriuje. Tai buvo vienkieminė naujakurių gyvenvietė, įsikūrusi plėšininėse Kretingos dvaro Bliūdsukių laukininkijos žemėse, pasienyje su Kartenos grafystės valdomis. 

1771 m. kaimui priklausė 87 margai (61,77 ha) žemės, iš kurios 65 margai (46,15 ha) buvo dirbami, o 22 margus (15,62 ha) užėmė šienaujamos pievos, naudotos ir kaimo galvijams ganyti. Žemę iš Kretingos dvaro nuomojo 5 prievolininkai: Jonas Žvirblis, Mykolas Kubilius, Jonas Kubilius, Mykolas Kumštytis ir Motiejus Drungilas. Kaimo gyventojai buvo katalikai ir priklausė Kretingos parapijai. 

1846 m. buvo 4 dūmai, o 1849 m. Padegaliai (Padagahlen) pažymėti vokiečių išleistame Prūsijos Lietuvos žemėlapyje. 

Panaikinus baudžiavą ir vykdant valstiečių žemės reformą, Padegaliai XIX a. 7 deš. buvo prijungti prie Petreikių kaimo ir oficialiuose Kretingos valsčiaus gyvenamųjų vietovių sąrašuose daugiau nebeminimi. 

## Šaltiniai
Žaliasis serbentinis siaurablizgis

**Žaliasis serbentinis siaurablizgis** (*Agrilus viridis*) – blizgiavabalių (*Buprestidae*) šeimos vabalas. Plačiai paplitęs Europoje, taip pat jų yra Sibire, Kaukaze, Tolimuosiuose Rytuose, Šiaurės Afrikoje.

Vabalo lervos minta mediena. Labiausiai mėgstami gluosniai blindės (*Salix caprea*), bukai (*Fagus*), beržai (*Betula*), tačiau apsigyvena ir daugelyje kitų lapuočių medžių rūšių. Žinomi kaip kenkėjai augalininkystės ir miškų ūkiuose.

## Biologija

Vabalas 6–9 mm dydžio, metalinės baltos spalvos, kuri gali kisti nuo bronzinės–žalios iki auksinės–juodos. Antsparniai viršuje susiaurėjantys. Lerva daug stambesnė, iki 24 mm ilgio, gelsvai balta, plokščia, bekojė. Jos galvos priekinis kraštas tamsiai rudas, užpakalinėje kūno dalyje styro dvi ataugos su dantukais, kūnas padengtas smulkiomis skersinėmis raukšlėmis. Žiemoja lervos išsigraužtose ertmėse. Virsta į lėliukes pirmoje gegužės pusėje. Gegužės pabaigoje ima skristi vabalai. Jų aktyvumas trunka iki rugpjūčio. Skraido dieną, papildomai minta lapais, išgrauždami juos nuo krašto. Patelė deda kiaušinėlius krūvelėmis nuo 4-5 iki 10 vnt. ant medžio kamieno žemutinės dalies žievės ir padengia pridėtinių lytinių liaukų išskyromis. Tokia apsauginė plėvelė būna balta, 2-3,5 mm storio. Po 10-15 parų išsirita lervos ir jos įsigraužia į žievę, palikdamos jos paviršiuje smulkias skylutes, padarydamos ilgas, iki 50 cm ilgio vingiuotas landas, užkimštas rudomis graužimo pjuvenomis. Rugsėjo mėn. lervos įsigilina į kraštinius medienos sluoksnius, kur išgraužia lizdavietes lėliukių žiemojimui. Per metus išsivysto viena generacija.

Siaurablizgis apsigyvena nusilpusiuose, bet dažnai dar gyvybinguose medžiuose. Įsikūrusi gyvybingame medyje lerva gali žūti dėl jos landų užpylimo kamienu pernešamo tirpalo. Vabzdžio apgyvendinta vieta ant medžio atskiriama pagal paraudimą, apmirusios žievės ir puvinio lopus. Šių kenkėjų populiaciją mažina jais mintantys paukščiai, ypač geniai, taip pat plėšrieji nariuotakojai, ligos. Veiksmingi insekticidai, naudojami vabzdžių skraidymo mėnesiais.

## Žemės ūkio kultūrų kenkėjas

Pažeidžia serbentų ir agrastų uogakrūmius. Daugiausiai žalos padaro lervos. Ant krūmų su pažeistomis šakomis uogų derlius sumažėja du kartus. Kenkėjų daugiau sutinkama senuose ar apleistuose soduose. Kovojant su jais yra genimos pažeistos šakos, praėjus 4-5 dienoms po jų žydėjimo. Su nupjautomis šakomis sunaikinama iki 70 proc. lervų. Kenkėjams atsparus auksuotasis serbentas (*Ribes aureum*).

## Nuotraukos


Agrilus viridis side.JPG
Agrilus viridis underside.JPG
Agrilus viridis front.JPG
Agrilus viridis detail1.JPG
Agrilus viridis detail2.JPG


## Šaltiniai

## Nuorodos

*Sąrašas:Lietuvos_blizgiavabaliai
* Žaliasis serbentinis siaurablizgis (''Encyclopedia of Life'')
* Kenkėjai. Žaliasis serbentinis siaurablizgis
Nathan Fillion

**Nathan Christopher Fillion** (g. 1971 m. kovo 27 d. Edmontone, Kanada) − Kanados aktorius ir įgarsintojas. Geriausiai žinomas už vaidmenį ABC seriale „Castle“, taip pat seriale „Firefly“ ir jo tęsinyje filmo formoje – „Serenity“.

N. Fillion taip pat atliko vaidmenis tradiciniu būdu platintuose filmuose „Slither“ ir „Trucker“, internetu platintame filme „Dr. Horrible’s Sing-Along Blog“, televizijos muilo operose ir situacijų komedijose bei teatre. Jis taip pat įgarsino keletą kompiuterinių žaidimų veikėjų, pvz., bendrovės „Bungie“ kurtuose „Halo“ serijos žaidimuose.

## Filmografija
* 1994: *Strange and Rich*
* 1998: *[[Gelbstint eilinį Rajaną]]
* 1999: *Blast from the Past*
* 2000: *Dracula 2000*
* 2003: *Water’s Edge*
* 2004: *Outing Riley*
* 2005: *Serenity*
* 2006: *Silther*
* 2007: *White Noise: The Light*
* 2007: *Waitress*
* 2008: *Trucker*
* 2009: *Wonder Woman*
* 2010: *Super*
* 2011: *Green Lantern: Emerald Knights*
* 2011: *Justice League: The Doom*
* 2012: *The Patriot of America*
* 2013: *Much Ado About Nothing*
* 2013: *Monstrų universitetas*
* 2013: *Percy Jackson: The Sea of Monsters''
Šventės nebus

**Šventės nebus** () – 1998 m. Italijoje sukurta juodojo humoro komedija, kurioje pagrindinį vaidmenį atliko Monica Bellucci.

## Pagrindiniai aktoriai
: *Aktorius – vaidmuo*
* Monica Bellucci – Džulija
* Marco Giallini – Enzo
* Angela Finocchiaro – ponia Rinaldi
* Claudio Santamaria – Kristiano
* Iva Zanicchi – Džina
* Ricky Memphis
* Adriano Pappalardo
* Francesca D‘Aloja

## Turinys

Filmo veiksmas vyksta prabangiame name likus kelioms valandoms iki Naujųjų metų, kur susirenka patys įvairiausi žmonės: mazochistas advokatas, ketinantis praleisti naktį su prostitute; namų šeimininkė, sužinojusi apie vyro neištikimybę ir besiruošianti priimti svečius, tarp kurių bus ir meilužė; du draugai, besisvaiginantys narkotikais; keli mafijos smogikai, turintys įvykdyti užsakymą ir kiti. Jų visų keliai nuolat susiduria, sukeldami eilę nesusipratimų... 

## Apdovanojimai
Tardymo departamentas

**Tardymo departamentas** – Lietuvos vidaus reikalų sistemos centrinė įstaiga, kuri vykdė tardymus ikiteisminėse bylose.

## Istorija
Įstaiga įkurta 1991 m. pertvarkius Lietuvos Respublikos vidaus reikalų ministerijos Tardymo valdybą.

Departamentas 2001 m. tapo pavaldus, o 2003 m. – prijungtas prie Policijos departamento.

## Direktoriai
* Justinas Vasiliauskas – 1991–1994 m.
* Stasys Karvelis – 1994–1999 m.
* Stanislovas Liutkevičius – 1999–2003 m.

## Šaltiniai
Žilvitinis šakagraužis

**Žilvitinis šakagraužis** (*Gracilia minuta*) – ūsuočių (*Cerambycidae*) šeimos *Gracilia* genties vabalas. Paplitęs vakarų palearktiniame regione, nuo Atlanto vandenyno pakrantės vakaruose iki Uralo rytuose, nuo Švedijos, Suomijos šiaurėje iki Šiaurės Afrikos pietuose. Taip pat sutinkamas Japonijoje, Šiaurės Amerikoje, Australijoje, Argentinoje ir Urugvajuje, kur, manoma, buvo įvežtas su vyno statinėmis.

## Biologija

Tai vienas smulkiausių iš ūsuočių vabalų. Jo kūno ilgis yra 4-6 mm, lervos dydis siekia 6 mm, lėliukės – 3,7-7 mm. Vabalas yra nuo šviesiai rudos iki tamsiai rudos matinės spalvos, pasidengęs švelniais pilkais plaukeliais. Lervos vystosi po medžių žieve, kur išgraužia vingiuotas landas. Auganti lerva įsigręžia į ją maitinančią medieną, kur įsirengia lizdą tolesniam virsmui į lėliukę. Medienoje gimę vabalai išsigraužia skyles ir išskrenda.

## Mityba

Žilvitinio šakagraužio lervos gali pažeisti vyno statinių šulus, gaminius iš nenužievintų gluosnio (*Salix*) šakelių. 
Šakagraužiai gali įsiveisti malkose, ypač jei jos saugomos drėgnos, sandėliuojamos neventiliuojamose vietose.Natūralioje aplinkoje minta spygliuočių ir lapuočių  medžiuose ir krūmuose. Dažniausiai tai paprastasis lazdynas (*Corylus avellana*), skiautėtalapis fikusas (*Ficus carica*), alepinė pušis (*Pinus halepensis*) ir dygioji slyva (*Prunus spinosa*). Taip pat šakagraužiui maisto šaltiniu gali tarnauti ąžuolas (*Quercus*), beržas (*Betula*), gudobelė (*Crataegus*), erškėtis (*Rosa*) ir gluosnis (*Salix*), įskaitant žilvitinį karklą (*Salix viminalis*), paprastąjį erškėtį (*Rosa canina*) ir dygiąją šunobelę (*Rhamnus alaternus*).

## Sinonimai

* *Aphelocera vini* Panzer, 1799
* *Callidium pygmaeum* (Dejean) Fabricius, 1792
* *Callidium vini* Panzer, 1799
* *Cerambyx minutus* Fabricius, 1781
* *Gracilia approximata* Fairmaire, 1883
* *Gracilia fusca* Haldeman, 1847
* *Gracilia obliquata* Horn, 1885
* *Gracilia pygmaea* (Dejean) Mulsant, 1863
* *Gracilia pygmaea var. vini* Panzer, 1799
* *Lamia minuta* Fabricius, 1781


Gracilia minuta (Fabricius, 1781) (3420835373).jpg


## Šaltiniai

## Nuorodos

* Sąrašas:Lietuvos ūsuočiai
* Žilvitinis šakagraužis (''Encyclopedia of Life'')
Kriptonas (filmas)

**Kriptonas** () – 2011 m. Italijoje sukurta komedija, kurią režisavo Ivan Cotroneo.

## Siužetas

Filme pasakojama apie Neapolyje gyvenančią šeimą jos devynmečio sūnaus Pepino akimis. Mokykloje dėl nešiojamų akinių jis nuolat yra pašaipų objektas, todėl geriausias jo draugas yra pusbrolis Dženaras, nuolatos vaidinantis Supermeną. Kuomet jis netikėtai žūsta partrenktas autobuso, Pepino atgaivina jį savo vaizduotėje, suteikdamas superherojaus galių. Jo tėvas, prekiaujantis siuvimo mašinomis, susiranda meilužę ir apie tai sužino jo žmona Rozalija, puolanti į gilią depresiją. Berniuku rūpinasi jo hipė teta, tėvas, tačiau daugiausia patarimų gali duoti supermenas...

## Pagrindiniai aktoriai
: *Aktorius – vaidmuo*
* Valeria Golino – Rozarija
* Cristiana Capotondi – Titina
* Luca Zingaretti – Antonio
* Libero De Rienzo – Salvatorė
* Luigi Catani – Pepino
* Vincenzo Nemolato – Dženaras 
* Anita Caprioli – mergelė Marija

## Apdovanojimai

## Šaltiniai
Bučiuoju rankas

**Bučiuoju rankas** () – 1973 m. Italijoje sukurtas kriminalinis filmas apie Sicilijos mafiją.

## Pagrindiniai aktoriai
: *Aktorius – vaidmuo*
* Arthur Kennedy – donas Andželino Ferante
* John Saxon – Gasparas Ardiconė
* Agostina Belli – Mariucija
* Pino Colizzi – Masino
* Spiros Focas – Luka Ferante
* Paolo Turco – Masimo Ferante
* Daniele Vargas – donas Santino Beledžis
* Marino Mase – Lučiano Ferante
* Joshua Sinclair – Stefano Ferante

## Turinys

Sicilijoje nužudomas neseniai vedęs mafijos boso dono Andželino sūnus Stefanas, atsisakęs parduoti jam priklausantį žemės sklypą greta Palermo. Donas jau pagyvenęs ir konkurentai jau nebetiki šio įtaka, ypač Gasparas Ardiconė, nusprendęs jam atvirai mesti iššūkį. Donas Andželino paveda mirusio sūnaus našlę Mariuciją saugoti vienam savo žmonių Masinui, nurodo kitiems savo sūnums nesikišti, o pats išsiunčia žmogų į Niujorką prašyti pagalbos pas kitą seną doną Beledžį. Šis sutinka padėti, tačiau atskridus į Italiją jį sutinka Ardiconė su savo žmonėmis ir, nuvežęs į nuošalią vietą, nužudo.

Tarp Mariucijos ir Masino užsimezga romanas ir moteris pastoja, tačiau vyras nesutinka prisiimti atsakomybės ir kad tiesa taptų žinoma kitiems. Tuo metu, dingus donui Beledžiui, į pasitarimą susirenka mafijos „galvos“, kurios turi priimti sprendimą kas užims šio vietą. Kandidatu pasiūlomas Ardiconė, tam pasipriešina donas Andželino, tačiau naujai kylančiam agresyviam „kapo“ Ardiconei kitos šeimos galvos nusprendžia pritarti. Kol likęs vienas Andželino svarsto ką daryti, Ardiconės žmonės pasiūlo Masinui ir Mariucijai parduoti žemę, dėl kurios buvo nužudytas Stefanas, o už šią sumą pabėgti iš šalies. Jie sutinka, tačiau po sandėrio jiedu apsvaiginami, o atsigavęs Masino randa Mariuciją negyvą, o pats įkalintas Andželino žmonių, kurie vėliau duoda jam ginklą, kad jis galėtų pats nusižudyti.
 
Galiausiai Andželino sūnus Luka stoja į atvirą kovą su Ardicone, tačiau pastarąjį slepia kitos šeimos, todėl neišvengiama iš jų aukų ir kyla karo tarp šeimų grėsmė. Andželino nori surinkti visų šeimų atstovus susitarti, tačiau, sužinojęs, kad Stefano žemėje prasidėjo statybos, vyksta ten, kur pats tampa auka…
Metalurgas Mimi

**Metalurgas Mimi** () – 1972 m. Italijoje sukurtas filmas, nominuotas Kanų kino festivalyje.

## Pagrindiniai aktoriai
: *Aktorius – vaidmuo*
* Giancarlo Giannini – Karmelo / Mimi
* Mariangela Melato – Fiorela
* Agostina Belli – Rozalija
* Turi Ferro – donas Koladžero
* Luigi Diberti – Pipino
* Elena Fiore – Amalija
* Tuccio Musumeci – Paskalis

## Turinys

Karmelo, pravarde Mimi, palieka gimtąjį miestelį Sicilijoje, frigidišką žmoną Rozaliją ir išvyksta į Turiną ieškoti geresnio uždarbio. Savo dėdės, mafijos vadeivos dėka, jis gauna darbą gamykloje, pradeda domėtis politika ir bendrauti su komunistais. Jis tampa nuslėpto nelaimingo atsitikimo liudininku, tačiau negali duoti parodymų prieš savo giminaičius, kurių įtaka jaučiama visame mieste. Mimi susipažįsta su Fiorela ir pradeda kartu su ja gyventi, su ja susilaukia sūnaus, tačiau tuo pačiu lanko ir savo Sicilijoje likusią žmoną. Tapęs mafijos susidorojimo liudininku, bet nedrįstantis duoti parodymų, Mimi su Fiorela ir sūnumi grįžta į gimtą miestą, kur už tylėjimą gauna gerai apmokamą darbą. Netrukus jis sužino, kad Rozalija laukiasi nuo kito vyro (policininko) ir keršydamas nusprendžia suvilioti šio žmoną...

## Pagrindiniai apdovanojimai
Eik ir gyvenk

**Eik ir gyvenk** () – 2005 m. sukurta drama.

## Turinys

Filme pasakoja apie 1980 m. Izraelio vykdytą žydų perkėlimą iš Etiopijos į Izraelį. Pagrindinis filmo herojus – krikščionis sudanietis berniukas, kurį pabėgėlių stovykloje motina atidavė sūnų praradusiai etiopei, laukiančiai perkėlimo. Vos patekusi į Izraelį, moteris miršta ir berniukas įvaikinamas iš Prancūzijos kilusių žydų šeimos. Jam tenka įveikti prisitaikymo, svetimos kultūros ir rasizmo problemas, be to, jis negali atskleisti savo tikrosios kilmės ir tikėjimo, priešingu atveju būtų deportuotas. Galiausiai jis baigia medicinos mokslus Paryžiuje ir nuvyksta dirbti į tą pačią pabėgėlių stovyklą, kurioje tikisi sutikti savo tikrąją motiną…

## Pagrindiniai apdovanojimai
Bosas svetainėje

**Bosas svetainėje** () – 2014 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Paola Cortellesi – Karmela
* Rocco Papaleo – Čiro
* Luca Argentero – Mikelė
* Angela Finocchiaro – Doriana
* Francesco Villa – Bidelo
* Alessandro Besenti – Karlo

## Turinys

Karmelos, Mikelės ir 2 jų vaikų ramų šeimyninį gyvenimą netikėtai sujaukia pasirodęs motinos brolis Čiro – tesimo laukiantis nusikaltėlis, kuris laikinai iki teismo įsikuria jų namuose. Sesuo negali pakęsti brolio įpročių ir gyvenimo būdo, tačiau pamažu jo patarimų prireikia tiek Karmelos sūnui, kuriam nesiseka mokykloje, tiek Mikelei, kurį smaugia skolos. Vėliau, miestelyje pasklidus gandams, jog čia laikinai gyvena teismo laukiantis mafijos bosas, žmonės pradeda demonstruoti perdėtą pagarbą tiek jam, tiek visai šeimai: paaukštinimai darbe, dovas ir naujo verslo pasiūlymai. Po kurio laiko teisimas išteisina Čiro ir dirbtinė pagarba šeimai dingsta: Mikelė atleidžiamas iš darbo, sūnus už muštynes išvaromas iš mokyklos. Galiausiai Čiro išvyksta, o šeimos gyvenimas grįžta į pradinę stadiją...
Vaiduoklis mano lovoje

**Vaiduoklis mano lovoje** () – 1981 m. sukurta komedija apie jaunavedžių iš Italijos porą, medaus mėnesio atvykusią į vieną Anglijos viešbutį, kuriame, kaip paaiškėja, vaidenasi.

## Pagrindiniai aktoriai
: *Aktorius – vaidmuo*
* Lilli Carati – Adelaidė
* Renzo Montagnani – Arčibaldas
* Vincenzo Crocitti – Kamilo
* Vanessa Hidalgo – Megė
* Guerrino Crivello – Angus
* Alejandra Grepi – baronienė
Švelnus Deboros kūnas

**Švelnus Deboros kūnas** () – 1968 m. sukurtas giallo stiliaus filmas.

## Pagrindiniai aktoriai
: *Aktorius – vaidmuo*
* Carroll Baker – Debora
* Jean Sorel – Marselis
* Evelyn Stewart – Siuzana
* George Hilton – Robertas
* Luigi Pistilli – Filipas
* Michel Bardinet – policijos komisaras

## Turinys

Neseniai susituokę Debora ir Marselis leidžia laiką Europoje. Jie susitinka seną Marselio draugą Filipą, kuris praneša, kad jo buvusi draugė Siuzana, kurią jis metė prieš metus, iš sielvarto nusižudė. Nusprendę aplankyti Siuzanos tėvus, jiedu randa apleistą namą, o jiems kažkas nuolatos pradeda grasinti telefonu. Galiausiai į jų namus įsilaužia Filipas, kurį grumtynėse Marselis nužudo ir kartu su žmona slapta palaidoja. Po kelių dienų, Deborai esant vienai namuose, pasirodo ne tik gyvas Filipas, bet ir Siuzana. Aiškėja, kad visa ši istorija apie savižudybę buvo Marselio sugalvota, kad atsikratyti savo žmonos, o Filipas ir Siuzana yra jo pagalbininkai...
Auksataškis puikiažygis

**Auksataškis puikiažygis** (*Calosoma auropunctatum*) – žygių (*Carabidae*) šeimos puikiažygių (*Calosoma*) genties vabalas. Anksčiau vadintas * Calosome maderae ssp. auropunctatum*.

Paplitęs Europoje ir Azijoje. 

Vabalo kūnas 20–31 mm dydžo. Jo viršutinė pusė juoda, tamsiai bronzinė arba tamsiai žalia. Antsparniuose išsidėsčiusios eilės stambių varinės ar žalios spalvos duobučių. Patinėlių priekinės ir užpakalinės blauzdos ryškiai lenktos, patelių – nežymiai. Gyvena atvirose sausose vietose. Minta pelėdgalvių drugių vikšrais.

## Nuotraukos


Calosoma auropunctatum (7759824328).jpg
Calosoma auropunctatum (Carabidae) - Goldpunkt Puppenräuber (7759828072).jpg
Calosoma auropunctatum (Carabidae) from E-Germany (7759820334).jpg
Calosoma auropunctatum BS.JPG


## Nuorodos

* Sąrašas:Lietuvos žygiai
* Auksataškis puikiažygis (iliustracijos)
Virvė ir koltas

**Virvė ir koltas** () – 1969 m. sukurtas vesternas, kai kuriose šalyse žinomas pavadinimu „Kapinės be kryžių“. Prie jo kūrimo neoficialiai prisidėjo ir Sergio Leone, pats režisavęs nedidelį epizodą.

## Pagrindiniai aktoriai
: *Aktorius – vaidmuo*
* Michele Mercier – Marija Kein
* Robert Hossein – Manuelis
* Guido Lollobrigida – Tomas Keinas
* Daniele Vargas – Vilas Rodžersas
* Serge Marquand – Laris Rodžersas
* Pierre Hatet – Frenkas Rodžersas
* Philippe Baronnet – Badas Rodžersas
* Pierre Collet – šerifas Benas 
* Anne-Marie Balin – Džoana

## Turinys

Keli samdiniai kaubojai, dirbantys brolių Rodžersų rančoje, sukyla prieš juos, tačiau vėliau priversti bėgti. Persekiojamas Tomas Keinas grįžta namo, tačiau Rodžersai jį pasiveja ir pakaria žmonos Marijos akivaizdoje. Šiai belaidojant vyrą, pasirodo ir du buvę šio kompanionai, tačiau jie neatsiliepia į našlės prašymą padėti atkeršyti. Moteris vyksta į miestą pas savo buvusį meilužį Manuelį, kuris apsiima jai pagelbėti. Įsidarbinęs Rodžersų rančoje ir ištaikęs tinkamą momentą jis pagrobia Rodžersų seserį Džoaną, tačiau už ją nereikalauja išpirkos ir galiausiai nusprendžia merginą paleisti. Rodžersai tuo nepatiki ir, užpuolę rančą, nužudo Mariją, o Manuelis lemiamoje kovoje vienas susiduria su 4 varžovais...
Pjerpointas: paskutinis budelis

**Pjerpointas: paskutinis budelis** () – 2005 m. sukurtas biografinis filmas apie anglų budelį Albertą Pjerpointą.

## Pagrindiniai aktoriai
: *Aktorius – vaidmuo*
* Tomothy Spall – Albertas Pjerpointas
* Juliet Stevenson – Anė Pjerpoint
* Eddie Marsan – Džeimsas „Tišas“ Korbitas
* Ben McKay – Timotis Evansas
* Lizzie Hopley – Dorotėja
* Ian Shaw – Persis
* Cavan Clerkin – Džordžas Kuperis
* Clive Francis – Montis

## Turinys

1933 m. Albertas Pjerpointas pradeda dirbti tuo, kuo verčiasi jau kelios vyrų kartos jo šeimoje: tampa budeliu, vykdančiu mirties bausmes nuteistiesiems. Nuosprendžiai jau seniai nebevykdomi viešai ir apie Alberto užsiėmimą niekas nežino, įtaria tik žmona, tačiau jiedu apie tai niekada nekalba. Albertas lankosi vietinėje aludėje su vyru pravarde „Tišas“ ir atrodo tarsi eilinis tarnautojas, nors savo „profesijoje“ pasiekia greičio „rekordą“ – įvykdo bausmę per 7,5 sekundės.

Situacija keičiasi, kuomet pasibaigus Antrajam pasauliniam karui Pjerpointas iškviečiamas į Vokietiją vykdyti mirties bausmių nacių karo nusikaltėliams. Informacija patenka į spaudą ir grįžęs namo budelis sutinkamas kaip didvyris. Vis dėlto šlovė pasirodo besanti trumpalaikė, nes apie jo „profesiją“ sužino vis daugiau žmonių, o šalyje vis daugiau žmonių reikalauja atsisakyti mirties bausmės. Dar vienas išbandymas Pjerpointui tampa susidūrimas kameroje su savo senu draugu „Tišu“, nuteistu už žmogžudystę ir kuriam Albertas įvykdo mirties bausmę. Paskutiniu jo darbu tampa mirties bausmės vykdymas moteriai, tuo metu už kalėjimo sienų protestuojant gausiai miniai. Pjerpointas atlieka savo pareigą, tačiau sulaukia visuotinio pasmerkimo. Namuose jis su žmona aptaria susiklosčiusią padėtį, vėluojantį atlyginimą ir vis prastėjančią žmonių nuomonę bei nutaria atsistatydinti…
Jauni, gražūs... greičiausiai turtingi

**Jauni, gražūs... greičiausiai turtingi** () – 1982 m. itališka erotinė komedija.

## Siužetas

Viena mergina, kažkada išvykusi iš provincijos miestelio ir turėjusi prastą reputaciją, mirdama paliko didžiulį turtą savo trims jaunystės draugėms Klaudijai, Ritai ir Katerinai, tačiau su viena sąlyga: per 3 dienas jos turi bent kartą būti neištikimos savo vyrams ir pateikti apie tai įrodymus advokatui. Antroji sąlyga: tai turi padaryti visos trys, priešingu atveju pinigų negaus nei viena. Viso trys moterys apie siūlomą sandėrį pasidalina su savo vyrais, tačiau kiekvienos situacija skirtinga: Rita kategoriškai atsisako apgaudinėti vyrą, Klaudijos vyras į tai reaguoja supratingai, tuo tarpu Katerinos vyras iškelia pavydo sceną ir pradeda šią persekioti, norėdamas užkirsti kelią galimai neištikimybei. Klaudija ir taip turi  meilužį (Katerinos vyrą), o apie tai sužinojusi šio žmona išvaro pastarąjį iš namų. Vyro persekiojamai Katerinai niekaip nepavyksta padaryti reikalaujamų nuotraukų, Klaudija bando suvedžioti prekybos agentą, o Ritos vyras nusprendžia pats rasti kandidatą į žmonos meilužius, tačiau pasirašo su juo sutartį, jog šis tik vaidins, o iš tiesų jo žmonos nelies.  Galiausiai po eilės nesėkmių visos 3 moterys su savo meilužiais atsiduria viename viešbutyje, tačiau ir čia joms nieko nepavyksta...

## Pagrindiniai aktoriai
: *Aktorius – vaidmuo*
*Carmen Russo – Klaudija
*Nadia Cassini – Rita 
*Olinka Hardiman – Katerina 
*Michele Gammino – Gabrielis, Katerinos vyras
*Gianfranco D'Angelo – Filipas, Ritos vyras 
*Lucio Montanaro – Džakomas  
*Sergio Leonardi – Alberto, Klaudijos vyras
*Gianni Ciardo – Džovanis 
*Alessandra Canale – Gabroelio asistentė
Allonsanfàn

**Allonsanfàn** – brolių režisierių Paolo ir Vittorio Taviani sukurta istorinė drama.

## Turinys

Buvęs anarchistų lyderis Fulvijus paleidžiamas iš kalėjimo, paskelbus gandus, jog šis išdavė savo kovos draugus, tikintis, kad anksčiau ar vėliau su jais susitiks ir tokiu būdu įduos valdžiai į rankas. Fulvijui pavyksta visus įtikinti, kad jis nėra išdavikas, tačiau jis serga ir nebenori tęsti kovos. Jis grįžta į savo namus, kur atimieji džiaugiasi vėl jį matydami, o netrukus apsilanko ir jo meilužė Šarlotė. Ši sukviečia į dvarą visus kovos draugus, tačiau apie tai sužinojusi Fulvijo sesuo praneša valdžiai ir ši surengia pasalą. Susišaudymo metu Šarlotė žūva ir Fulvijus vienas ima auginti judviejų sūnų Maksimilianą, tačiau kovos draugai nenori palikti jo ramybėje ir kalbina prisidėti prie planuojamos ekspedicijos. Įsimylėjęs buvusią kovos draugę Frančeską, Fulvijus siūlo jai kartu bėgti į Ameriką, tačiau prieš tai jis turi atsikratyti visais likusiais gaujos nariais. Visi kartu jie laivu plaukia į pietus, kur tikisi sukelti neramumus nedideliame kaimelyje. Fulvijus atsiskiria nuo draugų ir įspėja kunigą, jog čia atvyko anarchistai. Gyventojai pasipriešina kovotojams ir juos nugali, tačiau vienas jų, Alozanfanas, nuspėja, kad Fulvijus išdavikas ir šį pergudrauja, pakišdamas po kareivių kulkomis... 

## Pagrindiniai aktoriai
: *Aktorius – vaidmuo*
* Marcello Mastroianni – Fulvijus
* Lea Massari – Šarlotė
* Mimsy Farmer – Frančeska
* Laura Betti – Ester
* Claudio Cassinelli – Lionelis
* Luisa De Santis – Fiorela
* Renato De Carmine – Konstantinas 
* Stanko Molnar – Alozanfanas 
* Carla Mancini

## Pagrindiniai apdovanojimai
* Italijos nacionalinis kino žurnalistų sindikatas – geriausia aktorė (L. Massari, nominacija) ir geriausia originali istorija (P. Taviani, nominacija)
* Čikagos filmų festivalis – geriausias filmas (nominacija)
Donžuanas (2013 filmas)

**Donžuanas** () – 2013 m. JAV sukurta komedija, kurią režisavo, parašė scenarijų ir atliko pagrindinį vaidmenį aktorius Joseph Gordon-Levitt.

## Pagrindiniai aktoriai
: *Aktorius – vaidmuo*
* Joseph Gordon-Levitt – Džonas
* Scarlett Johansson – Barbara
* Julianne Moore – Ester
* Tony Danza – Džonas vyresnysis
* Glenne Headly – Andžela
* Brie Larson – Monika
* Italia Ricci
* Annee Hathaway
* Channing Tatum
* Tori Black
* Devon
* Kayden Kross
* Bree Olson
* Alexis Texas

## Turinys

Džonas, šiuolaikinis donžuanas, dirba barmenu, nuolatos lankosi sporto klube, sekmadieniais eina į bažnyčią ir kiekvieną savaitę keičia merginas. Nepaisant to, gyvų merginų jam nepakanka ir jis kiekvieną vakarą leidžia prie kompiuterio žiūrėdamas pornografiją. 

Kartą jis susipažįsta su Barbara ir vaikino gyvenimas apsiverčia aukštyn kojom. Mergina pasirodo ne tokia lengvai pasiekiama kaip kitos, ir Džonas pamažu ją įsimyli, pradeda lankyti vakarinės mokyklos kursus, tačiau potraukis pornografijai vis labiau kenkia judviejų santykiams. Kuomet neapsikentusi Barbara jį palieka, Džonas ima susitikinėti su gerokai vyresne kurso drauge Ester. Šios dėka jis bando įveikti priklausomybę ir iš naujo susitvarkyti gyvenimą, tačiau susitaikyti su Barbara Džonui nepavyksta...
Senmergė (1972 filmas)

**Senmergė** () – 1972 m. Prancūzijoje sukurta komedija.

## Pagrindiniai aktoriai
: *Aktorius – vaidmuo*
* Annie Girardot – Miurielė
* Philippe Noiret – Gabrielis
* Marthe Keller – Vika
* Edith Scob – Edita
* Catherine Samie – Klotilda
* Maria Schneider – Momė

## Turinys

Pajūrio viešbutyje susitinka du vidutinio amžiaus žmonės: atostogaujanti Miurielė ir Gabrielis, kurio automobilis sugenda ir jis priverstas kelias dienas likti mieste. Miurielė netrokšta naujų pažinčių, tačiau priverstinai atsisėdę prie vieno pietų stalo ilgainiui jiedu pradeda bendrauti ir kartu stebėti kitus viešbučio gyventojus. Jie susipažįsta su keista pora, kurioje vyras nuolat valgo, o žmona pasninkauja, bei viešbučio patarnautoją Viką, atvirai demonstruojančią dėmesį Gabrieliui. Po nedidelio nesusipratimo mergina atleidžiama, atostogos baigiasi ir Gabrielis išlydi Miurielę į traukinių stotį, o ši palieka jam savo namų adresą...

## Pagrindiniai apdovanojimai
Subtilus nuodėmės žavesys

**Subtilus nuodėmės žavesys** () – 1987 m. Italijoje sukurtas erotinis filmas.

## Pagrindiniai aktoriai
: *Aktorius – vaidmuo*
* Claudia Cavalcanti – Karlota
* Alexandra Delli Colli – Ariana
* Vito Fornari – Aurelio
* Alfredo Gallo – Gustavo
* Cristina De Falco
* Mauro Festa
* Danila Trebbi
* Maria Manno

## Turinys

Našlė Ariana išteka už verslininko Aurelio ir dabar jie gyvena keturiese kartu su Arianos dukterimi Karlota ir Aurelio sūnumi Gustavo. Karlotą traukia patėvis ir sužinojusi, kad šis neištikimas motinai su savo sekretore, jį taip pat suvilioja. Savo ruožtu Arianą vis labiau neraminam kad Gustavo daug laiko praleidžia su nauju draugo, todėl prašo savo pažįstamo išsiaiškinti ar tarp jų išties yra tik draugiški santykiai. Gavusi anonimo atsiustų nuotrakų, kuriose Gustavo užfiksuotas su vyru, ji nusprendžia galinti pataisyti situaciją ir orientaciją jį sugundydama...
Kriokiantys metai

**Kriokiantys metai** () – 1962 m. sukurta politinė komedija, Nikolajaus Gogolio kūrinio „Revizorius“ interpretacija Benito Mussolini laikų Italijoje.

## Pagrindiniai aktoriai
* Nino Manfredi
* Gino Cervi
* Michele Mercier
* Gastone Moschin
* Salvo Randone
* Angela Luce
* Rosalia Maggio
* Linda Sini
Džojos juokas

**Džojos juokas** () – 1960 m. sukurta komedija pagal rašytojo Alberto Moravia apsakymus. Juostoje pasakojama apie aktorės Tortotelos, pravarde Džoja (Džiaugsmas), jos draugo Umberto, pravarde „Nelaimingas atsitikimas“ bei kišenvagio Lelo nuotykius Naujųjų metų naktį Romoje, mėginant rasti tinkamą kompaniją šventei ir tuo pačiu šiek tiek užsidirbti.

## Pagrindiniai aktoriai
: *Aktorius – vaidmuo*
* Anna Magnani – Tortorela / „Džoja“
* Toto – Umberto / „Nelaimingas atsitikimas“
* Ben Gazzara – Lelo
* Fred Clark
* Edy Vessel
* Gin Rovere
* Toni Ucci
* Kurt Polter
* Marc Ronay
Alkana žmona ir karštas meilužis

**Alkana žmona ir karštas meilužis** () – 1980 m. itališka erotinė komedija, kurios režisierius Michele Massimo Tarantini.

## Siužetas

Donas Pepino labai rūpinasi savo šeimos garbe ir reputacija. Jis labai didžiuojasi savo sūnumi Džanluka, ką tik baigusiu mokslus Londone, nes tuo negali pasigirti nei vienas jo pažįstamas. Vis tik Pepino tėvui kyla įtarimas, kad jo anūkas gėjus, mat šis domisi ne moterimis, o kultūrizmu. Senelis netikėtai miršta nuo širdies smūgio, bet Pepino negali pasidžiaugti paveldėtu turtu, nes šis atiteks jam tik jei Džanluka per metus ves ir susilauks palikuonio. Donui Pepino tai atrodo vieni niekai, tačiau netrukus ir jis sužino, dėl ko paslapčia iš jo šeimos šaiposi visas miestelis. Negalėdamas tuo patikėti, jis paprašo pagalbos savo meilužės Anos Marijos, tačiau ir šiai nepavyksta sugundyti Džanlukos.

Galiausiai Pepino nusamdo patrauklią sekretorę Sonią, kurią visais būdais mėgina supiršti su sūnumi. Galiausiai jam tai pavyksta, įvyksta vestuvės ir gimsta palikuonis. Pepino gauna palikimą ir gali džiaugtis prieš visą miestelį išgelbėta garbe, tačiau tai nepakeičia Džanlukos potraukio vyrams…

## Pagrindiniai aktoriai
: *Aktorius – vaidmuo*
* Lino Banfi – donas Pepino
* Pamela Prati – Sonia
* Marisa Porcel – Pepino žmona
* Javier Vinas – Džanluka
* Susan Scott – Ana Marija
* Ria De Simone – Linda

## Šaltiniai
Tobulas nusikaltimas

**Tobulas nusikaltimas** () – 1978 m. Italijoje sukurtas kriminalinis filmas, kurio centre – po turtingo verslininko mirties aviakatastrofoje prasidėjusi verslo partnerių kova dėl turto ir įtakos.

## Pagrindiniai aktoriai
: *Aktorius – vaidmuo*
* Gloria Guida – Polė
* Leonard Mann – Polas de Rivjeras
* Joseph Cotten – seras Arturas Dandis
* Adolfo Celi – seras Haroldas Boidas
* Janet Agren – ledi Glorija Boid
* Alida Valli – Klementins de Rivjer
* Franco Ressel – seržantas Filipsas
Jis blogesnis už mane

**Jis blogesnis už mane** () – 1984 m. Italijoje sukurta komedija. 

## Pagrindiniai aktoriai
: *Aktorius – vaidmuo*
* Adriano Celentano – Leonardo
* Renato Pozzetto – Lučiano
* Kelly Van der Velden – Džovana 
* Daniel Stephen – kaubojus Rojus
* Sergio Renda – Franzoni
* Liliana Bocchi
* Rita Catania
* Vincenzo De Toma
* Rossella Gardini

## Turinys

Leonardo ir Lučiano – geriausi draugai nuo vaikystės. Nors jie jau seniai suaugo, tačiau nuolatos leidžia laiką kartu ir krečia kvailystes, jau netinkančias jų amžiui. Jie kartu turi dirbtuves, kuriose remontuoja ir nuomoja senovinius automobilius. Kartą į juos kreipiasi pasiturintis ponas, norėdamas išsinuomoti limuziną savo dukters vestuvėms. Leonardo tam prieštarauja, tačiau  Lučiano sutinka ir draugui tenka nusileisti. Nuvykęs paimti nuotakos (Džovanos), Leonardo ją įsimyli, sukelia avariją, po kurios jaunoji atsiduria ligoninėje, o vestuvės nutraukiamos.

Leonardo pradeda susitikinėti su Džovana, tačiau slepia tai nuo Lučiano. Sužinojęs šis  visais įmanomais būdais pradeda stengtis sugriauti jų draugystę, kol ši nenuėjo per toli. Kai vis tik jiedu susituokia, bičiulis nusprendžia suvaidinti mirštąs...
U-47

**U-47** (**Unterseeboot 47**) – Antrojo pasaulinio karo laikų VIIB tipo vokiečių povandeninis laivas.

Pradėtas statyti 1937 m. vasario 25 d. Pradėtas eksploatuoti 1938 m. gruodžio 17 d. Laivo vadas – Giunteris Prynas (vok. *Günther Prien*). Per visą tarnybos laiką U-47 ekipažas nuskandino 30 prekybinių ir vieną karinį laivą. Dar 8 laivai buvo pažeisti atakų metu.

U-47 pateko į istoriją po to, kai 1939 m. spalio 14 d. sugebėjo patekti į Didžiosios Britanijos karinių jūrų pajėgų bazę Skapa Flou (angl. *Scapa Flow*) šiaurės Škotijoje ir dviem torpedų atakomis nuskandino linijinį laivą HMS Royal Oak.

U-47 žūties aplinkybės iki šiol neišaiškintos. 1941 m. kovo 7 d. radijo ryšys su U-47 buvo prarastas, todėl tai laikoma labiausiai tikėtina povandeninio laivo žūties data. Visas laivo ekipažas (45 žmonės) laikomas dingusiu be žinios. 2016 m. buvo rasta ir identifikuota viena iš sugedusių torpedų, paleistų į laivą „HMS Royal Oak“.

## Šaltiniai
Kriegsmarine

***Kriegsmarine*** („Karo laivynas“) – oficialus nacistinės Vokietijos karinio jūrų laivyno pavadinimas, naudotas nuo 1935 iki 1945 metų. Iki 1935 metų oficialus pavadinimas – *[[:en:Reichsmarine|Reichsmarine]]*, o po Antrojo pasaulinio karo susikūręs naujasis Vokietijos karinis jūrų laivynas buvo pavadintas *Bundesmarine.<br>*Vyriausias visų Trečiojo Reicho karinių pajėgų, o tuo pačiu ir *Kriegsmarine* vadas buvo *[[Adolfas Hitleris]],* tačiau karinio jūrų laivyno vykdomas operacijas planavo ir vykdė *[[Vyriausioji karinio jūrų laivyno vadovybė (vermachtas)|Oberkommando der Marine]]* (vyriausioji laivyno vadovybė), kuriai vadovavo:
* iki 1943 metų sausio 30 d. - grosadmirolas Erichas Rederis (vok. *Erich Johann Albert Raeder*)
* nuo 1943 metų sausio 30 d. iki 1945 metų gegužės 1 d. - grosadmirolas Karlas Dionicas (vok. *Karl Dönitz*)
* nuo 1945 metų gegužės 1 d. iki gegužės 8 d. - generolas-admirolas Hansas Georgas fon Frydeburgas (vok. *Hans-Georg von Friedeburg*)
* nuo 1945 metų gegužės 24 d. iki liepos 22 d. - generolas-admirolas Valteris Varcecha (vok. *Walter Wilhelm Julius Warzecha*) 
Po Antrojo pasaulinio karo visi išlikę *Kriegsmarine* laivai buvo išdalinti šalims-nugalėtojoms, t. y. JAV, Didžiajai Britanijai, Prancūzijai ir Tarybų Sąjungai.**
Komisaras Pepe

**Komisaras Pepe** () – 1969 m. Italijoje sukurtas filmas. 

## Siužetas

Filmo veiksmas vyksta Italijos provincijos miestelyje, kuriame jau daug metų nieko įdomaus nevyksta. Komisaras Pepe gauna iš savo vadovybės užduotį – ištirti skundą apie miestelyje veikiantį prostitucijos tinklą, kuriam galimai vadovauja du pensininkai, turintys miestelyje gerą vardą ir nepriekaištingą reputaciją. Vis labiau gilinantis į bylą, aiškėja, kad į šią istoriją įsipainioję visi aukšti miestelio pareigūnai bei jo paties mergina Matilda. Komisaras nusprendžia visą istoriją paviešinti, tačiau jo paties vadovybė pradeda spausti, kad šis to nedarytų. Po ilgų dvejonių Pepe nusileidžia ir sunaikina surinktus įrodymus...

## Pagrindiniai aktoriai
: *Aktorius – vaidmuo*
* Ugo Tognazzi – komisaras Antonio Pepe
* Silvia Dionisio – Silvija
* Tano Cimarosa – agentas Karidis
* Giuseppe Maffioli – Paridžis
* Marianne Comtell – Matilda
* Dana Ghia – sesuo Klementina
* Rita Calderoni – Analiza
* Veronique Vendell
Seserys (filmas)

**Seserys** () – 1969 m. sukurta drama.

## Pagrindiniai aktoriai
: *Aktorius – vaidmuo*
* Susan Strasberg – Marta
* Nathalie Delon – Diana
* Massimo Girotti – Aleksas
* Giancarlo Giannini – Dario
* Lars Bloch
* Franco Abbina
* Gianni Pulone
* Attilio Dottesio

## Turinys

Iširus Dianos santuokai, ši atvyksta į svečius pas savo jaunesnę seserį Martą, kurios nematė daugelį metų. Judviejų santykiai niekada nebuvo geri, nes kažkada jas siejo net intymus ryšys, kurį nutraukti pasiryžusi Marta galiausiai paliko seserį ir išvyko. Diana ištekėjo, tačiau naujame ryšyje nerado laimės ir yra įsitikinusi, kad Marta susiduria su tokia pačia problema, tačiau ši, ištekėjusi už vyresnio ir pasiturinčio Alekso, atrodo laiminga. Diana nesėkmingai mėgina sugriauti jų santuoką, tačiau bet kokie jos mėginimai susigrąžinti Martą patiria nesėkmę. Netrukus namuose apsistoja Alekso pusbrolis Darijus, kuris dar labiau sujaukia komplikuotus seserų santykius. Naujasis atvykėlis ima rodyti dėmesį Dianai, šiai rūpi tik Marta, o pastaroji pasiryžusi geriau mirti, negu vėl atnaujinti santykius su seserimi...
Scharnhorst (1936)

**„Scharnhorst“** – Antrojo pasaulinio karo laikų Vokietijos linijinis laivas (literatūroje kartais dar vadinamas linijiniu kreiseriu). Pavadintas Prūsijos generolo ir reformatoriaus Gerchardo fon Šarnhorsto (*Gerhard Johann David von Scharnhorst*) garbei.

Pradėtas statyti 1935 m. birželio 15 d. Vilhelmshafene. Tarnybą pradėjo 1939 m. sausio 7 d. Dalyvavo keliose svarbiose *[[Kriegsmarine]]* operacijose. Paskutinį kartą dalyvavo Šiaurės Kapo mūšyje ir po susirėmimo su britų kreiseriais Belfast, Norfolk, Sheffield ir linijiniu laivu Duke of York nuskendo 1943 m. gruodžio 26 d.
Dėmėtasis auksavabalis

**Dėmėtasis auksavabalis** (*Protaetia cuprea*) – auksavabalių (*Cetoniidae*) šeimos vabalas. Papitęs Europoje. Dažniausia *Protaetia* genties rūšis Lietuvoje.

## Biologija

Vabalas dažniausiai tamsiai žalias, kiek metališkai violetinio arba rudo atspalvio. Kūno apačia žalsvai ar rausvai violetinė, apaugusi šviesiais plaukeliais. Antsparniuose akivaizdžios balsvos arba rudos netaisyklingos dėmelės, kurios priešnugarėlėje yra labai mažos arba jų nėra. 

Auksavabalio lervos vystosi trūnijančioje medienoje ir skruzdėlynų, suneštų rudųjų miško skrudėlių *Formica rufa* bei *[[Camponotus herculeanus]]*, pakraščiuose. Auksavabalio patelės padeda kiaušinėlius šalia skruzdėlynų. Lervos vystosi 2 metus. Vabalai skraido saulėtomis dienomis birželio–rugpjūčio mėn. Juos traukia žolinių, ypač skėtinių, augalų ir krūmų žiedai.

## Sinonimai

* *Cetonia aenea* Andersch, 1797
* *Cetonia albiguttata* Andersch, 1797
* *Cetonia algerica* Motschulsky, 1849
* *Cetonia difficilis* Mulsant, 1842
* *Cetonia florentina* Herbst, 1790
* *Potosia edda* Leoni, 1910 
* *Potosia fidia* Leoni, 1910
* *Potosia infuscata* Miksic, 1958
* *Potosia maculosa* Leoni, 1910
* *Potosia nobilissima* Reitter, 1891
 	
 
## Nuotraukos


Protaetia (Netocia) cuprea obscura.Dorsal&Ventral.jpg
Demetasis auksavabalis.jpg
Escarabat daurat III.JPG
Netocia metallica2.jpg
PikiWiki Israel 7819 Potosia cuprea.JPG


## Šaltiniai

## Nuorodos

* Sąrašas:Lietuvos auksavabaliai
* Dėmėtasis auksavabalis (''Encyclopedia of Life'')
* Dėmėtojo auksavabalio paplitimas
Margasis raštenis

**Margasis raštenis** arba **ąžuolinis kelmagraužis** (*Plagionotus arcuatus*), , ) – ūsuočių (*Cerambycidae*) šeimos vabalas. Paplitęs Europoje, Šiaurės Afrikoje, Užkaukazėje, Turkijoje, šiaurės Irane.

## Biologija
 
Suaugęs vabalas yra 8–20 mm dydžio, jo kūnas juodas, su ryškiomis skersinėmis geltonomis juostomis. Antenos trumpesnės už kūną, kojos raudonai geltonos. Skraido gegužės–liepos mėn. Labiausiai lanko ąžuolus (*Quercus*) ir kitus lapuočius: klevus (*Acer*), skroblus (*Carpinus*), liepas (*Tilia*). 

Lerva yra 8-30 mm dydžio, šviesiai gelsva. Vystosi po žieve, daro iki 50 cm ilgio landas, įsigraužia iki 5 cm į medieną. Vystymosi ciklas – 2 metai.

## Sinonimai

* *Callidium arcuatum* (Linnaeus) Panzer, 1793
* *Callidium lunatum* Fabricius, 1781
* *Cerambyx arcuatus* (Linnaeus) Gmelin, 1790
* *Clytus arcuatus* (Linnaeus) Peyerimhoff, 1919
* *Clytus arcuatus var. interruptus* Severin, 1889
* *Leptura arcuata* Linnaeus, 1758

## Nuotraukos


Plagionotus arcuatus (Linné, 1758) (4012105090).jpg
Plagionotus arcuatus2.jpg
Plagionotus.arcuatus.7758.jpg
Plagionotus arcuatus up.JPG
Plagionotus arcuatus side2.jpg


## Šaltiniai

## Nuorodos

* Sąrašas:Lietuvos ūsuočiai
* Ąžuolinis kelmagraužis (''Encyclopedia of Life'')
*
Dvispalvis drevininkas

**Dvispalvis drevininkas** (*Rhamnusium bicolor*) – ūsuočių (*Cerambycidae*) šeimos vabalas. Paplitęs visoje Europoje, išskyrus Šiaurę.

## Biologija
 
Suaugęs vabalas yra 12–24 mm dydžio, skraido gegužės–birželio mėn. Dažnai aptinkamas ant kamienų, prie ištekančių skysčių. Lervos gyvena lapuočių medžių medienoje: tuopose (*Populus*), kaštonuose (*Aesculus*), guobose (*Ulmus*), bukuose (*Fagus*). Dažniausiai užima jau negyvus medžius. Vystymosi ciklas – 2–3 metai.

## Šaltiniai

## Nuorodos

* Sąrašas:Lietuvos ūsuočiai
* Dvispalvis medkirtis (''Encyclopedia of Life'')
Keturjuostė strangalija

**Keturjuostė strangalija** (*Strangalia attenuata*) – ūsuočių (*Cerambycidae*) šeimos vabalas.  Paplitęs Europoje, Rusijoje, Kaukaze, šiaurės Irane. 

## Biologija
 
Suaugusi keturjuostė strangalija (imago) yra 9–17 mm dydžio. Vabalas margas, savo kūno forma ir išvaizda primena vapsvą. Strangalijos bendras spalvinis fonas yra juodas, jos antsparniai siauri, smarkiai ištįsę, raudonai rusvi su 3 juodais perrišimais ir viršūne. Kojos, antenos, pilvelis – rusvi. Dažnai kojos ir antenos dalinai užtamsintos. Galinės kojos daug ilgesnės. Skraido birželio–rugsėjo mėn., lanko žydinčius augalus.  Lervos siekia  18 mm dydį, gyvena ir maitinasi lapuočių medžių medienoje: ąžuoluose (*Quercus*), liepose (*Tilia*), beržuose (*Betula*). Vystymosi ciklas – 2 metai.

## Nuotraukos


Strangalia attenuata side.jpg
Strangalia attenuata (Linné, 1758) (3874480685).jpg
Strangalia attenuata beentree.jpg
Strangalia attenuata Kiev.JPG
Strangalia attenuata up.JPG


## Šaltiniai

## Nuorodos

* Sąrašas:Lietuvos ūsuočiai
* Keturjuostė strangalija (''Encyclopedia of Life'')
Keturtaškis blizgiavabalis

**Keturtaškis blizgiavabalis** (*Anthaxia quadripunctata*) – blizgiavabalių (*Buprestidae*) šeimos vabalas. Paplitęs Europoje, rytų palearktiniame regione, Kaukaze, Turkijoje, Artimuosiuose Rytuose, Šiaurės Afrikoje. Daugiausiai gyvena kalnuotose vietovėse esančiuose spygliuočių miškuose ir pamiškėse.

## Porūšiai

* *Anthaxia quadripunctata attavistica* Obenberger, 1918 
* *Anthaxia quadripunctata quadripunctata* (Linnaeus, 1758)

## Biologija

Blizgiavabalis 4,5–8 mm dydžio, juodos ar tamsiai rudos spalvos su vario blizgesiu. Antsparniai ir priešnugarėlė grūdėti. Priešnugarėlė beveik stačiakampė, joje yra keturi įdubimai (nuo šių taškų ir kilęs pavadinimas). Vabalai skraido balandžio–rugsėjo mėn., maitinasi žydinčių astrinių augalų žiedadulkėmis. Pirmenybę teikia baltoms ir geltonoms gėlėms, kuriose dauguma vabalų ir poruojasi.

Lervos gyvena po nusilpusių ar negyvų spygliuočių medžių žieve, graužia medieną, dažniausiai eglių (*Picea*), kėnių (*Abies*), kadagių (*Juniperus*), maumedžių (*Larix*) ir pušų (*Pinus*). Išgraužiami ilgi vingiuoti takai, prikimšti smulkių išgraužų. Lėliukės vystosi išgraužtose ertmėse – lopšeliuose. Generacijos trukmė – dveji metai.

## Nuotraukos


Anthaxia quadripunctata with hieracium pilosella 3 bialowieza beentree.jpg
Buprestidae - Anthaxia (Melanthaxia) quadripunctata.jpg
Anthaxia.quadripunctata.-.lindsey.jpg
Anthaxia quadripunctata. Buprestidae (16094214187).jpg
Anthaxia quadripunctata up.JPG


## Šaltiniai

## Nuorodos

* Sąrašas:Lietuvos_blizgiavabaliai
* Keturtaškis blizgiavabalis (''Encyclopedia of Life'')
* Keturtaškis blizgiavabalis (iiustracija)
Mažasis buožiaūsis milčius

**Mažasis buožiaūsis milčius** (*Tribolium castaneum*) – juodvabalių (*Tenebrionidae*) šeimos milčių (*Tribolium*) genties vabalas. 
Paplitęs namų ir sandėlių kenkėjas, gadinantis saugomus miltų ir grūdų produktus. 

Sausų kviečių ir rugių grūdų beveik nepažeidžia. Milčius pasižymi aštriu karbolio kvapu, kuris persiduoda į miltus ir kitus produktus ir juose išsilaiko apie 6 mėn. Dėl nemalonaus kvapo tokie produktai maistui naudoti nebetinkami.

Mažasis buožiaūsis milčius – populiarus laboratorinis vabzdys, naudojamas genetiniuose ir ekologiniuose tyrimuose.

## Biologija

Suaugęs vabalas yra 3–3,5 mm dydžio, savo kūno forma panašus į mažąjį milčių (*Tribolium confusum*), skiriasi papildomomis trijų narelių buoželėmis antenų priekyje, užapvalinta priešnugarėle. Lervos neatskiriamos. Be to, buožiaūsis milčius turi išvystytus sparnus ir gerai skraido, o mažojo milčiaus sparnai nėra išsivystę, todėl jis neskraido.

Neapšildomose patalpose milčiai žiemoja, o apšildomose vystosi kiaurus metus. Per metus išaugina iki keturių kartų. Pavasarį apvaisintos patelės padeda iki 1000 kiaušinėlių, vidutiniškai 350–450 vnt. Vabalai gyvena iki 2 metų, tačiau pilnaverčius kiaušinėlius padeda pirmaisiais metais, o antraisiais metais padedami kiaušinėliai būna sterilūs. Esant  22° temperatūrai, pilnas vystymosi ciklas įvyksta per 50–84 dienas, esant 25° – per 53–76 dienas, esant 30° – per 32–107 dienas. Esant 50° temperatūrai, vabalai žūna per 15 min., kiaušinėliai – per 30, lervos – per 45 min., lėliukės – per 3 val. Žemoms temperatūroms buožiaūsis milčius mažiau atsparus už mažąjį milčių. 

## Nuotraukos


CSIRO ScienceImage 208 A Grain Pest Triboleum crstanium.jpg
Tribolium castaneum.jpg
Tribolium.castaneum.jpg

 
## Šaltiniai

## Nuorodos

* Sąrašas:Lietuvos juodvabaliai
* Mažasis buožiaūsis milčius (''Encyclopedia of Life'')
* Milčiai (palyginimas)
Raudonkrūtis smilginukas

**Raudonkrūtinis lemas** (*Oulema melanopus*) – lapgraužių (*Chrysomelidae*) šeimos *Oulema* genties vabalas. Plačiai sutinkamas visoje Europoje, Šiaurės Afrikoje, Mažojoje Azijoje, Mongolijoje, taip pat introdukuotas Šiaurės Amerikoje. Žemės ūkio kultūrų kenkėjas. 

## Biologija

Raudonkrūtinio lemo galva ir antenos juodos, krūtinėlė rusvai ruda. Kojos rusvai geltonos, su juodomis letenėlėmis. Vabalo lervos virsta lėliukėmis dirvoje, 2–3 cm gylyje. Lemų vabalai javų lapuose kiaurai išgraužia pailgas kiaurymes. Lervos pažeidžia avižų, miežių, vasarinių ir žieminių kviečių, rugių, kukurūzų, ryžių pasėlius, daugelį pievų ir laukinių varpinių žolių.

## Nuotraukos


Leaf Beetle (14475880883).jpg
Lema melanopus3.JPG
Oulema melanopus.jpg
Oulema melanopus 03830.jpg
Oulema melanopus, Basel.jpg



## Šaltiniai

## Nuorodos

* Lietuvos lapgraužių sąrašas
* Raudonkrūtinis lemas (''Encyclopedia of Life'')
* Raudonkrūtinis lemas (iliustracija)
Mažasis pušiagraužis

**Mažasis pušiagraužis** (*Acanthocinus griseus*) – ūsuočių (*Cerambycidae*) šeimos pušiagraužių (*Acanthocinus*) genties vabalas. Paplitęs Europoje, Rusijoje, Mažojoje Azijoje, Japonijoje. 

Mažasis pušiagraužis – miškų kenkėjas. Daugiausiai sutinkamas kalnuotose vietovėse. Tai yra antrinis kenkėjas, pribaigiantis nusilpusius medžius. Dažniausiai aptinkamas medynuose, kur vyko gaisrai. Galimas kenkėjo plitimas kartu su medienos eksportu.

## Biologija
 

Mažasis pušiagraužis yra 7–14 mm dydžio, rusvai arba tamsiai rudas, padengtas pilkais arba gelsvai pilkais plaukeliais. Galva yra statmena kūno ašiai. Suaugėlio priešnugarėlės priekyje matomos keturios apskritos geltonos plaukuotos dėmės, o priešnugarėlės kampuose yra aštrios išaugos. Antsparniai rusvi su dviem skersinėmis juodomis juostomis. Antenų narelių pradžios apaugusios šviesiai rusvos arba gelsvos, o galai tamsiai rudos spalvos plaukeliais. Lerva balta, cilindro formos, apie 20 mm ilgio. Šonuose turi pakankamai ilgus plaukelius. Lėliukė 13–18 mm ilgio.

Vabalas aptinkamas gegužės – rugpjūčio mėnesiais. Aktyvus sutemus. Dieną slepiasi žievės plyšiuose arba tūno palindęs po gulinčia mediena. Suaugėlis papildomai maitinasi ant eglės ar pušų ūglių. Patelės kiaušinius deda eglės ir pušies žievės plyšiuose, taip pat ant žemės gulinčių, bent 3 cm storio, spygliuočių šakų. Lervos išsirita per dvi savaites. Išsiritusios lervos graužiasi gilyn po žieve ir ten daro iki 7 mm pločio ovalius takus. Vėliau graužiasi gilyn į medieną (iki 5 mm) ir ten pasidaro 15–20 mm ilgio ir 8–10 mm pločio kablio formos lėliukės lopšelį. Suaugėliu pavirsta liepos – rugpjūčio mėnesį. Vabalas iš medienos išlenda per ovalo formos (6 x 7 mm) išskridimo angą. Suaugėliai žiemoja paklotėje. Generacija trunka 1–2 metus.

## Sinonimai

* *Cerambyx nebulosus* Sulzer, 1761
* *Cerambyx griseus* Fabricius, 1793
* *Acanthocinus griseus griseus* (Fabricius) Tippmann, 1952
* *Acanthocinus griseus novaki* Tippmann, 1952
* *Astynomus alpinus* Redtenbacher, 1849

## Šaltiniai

## Nuorodos

* Sąrašas:Lietuvos ūsuočiai
* Mažasis pušiagraužis (''Encyclopedia of Life'')